Pavol Hurajt

Pavol Hurajt (* 4. február 1978, Poprad) je bývalý slovenský biatlonista. Na Zimných olympijských hrách 2010 vo Vancouveri získal striebornú medailu v disciplíne pretekov s hromadným štartom na 15 km.

 Životopis 
Hurajt pochádza zo Štrby, je ženatý s manželkou Janou. Absolvoval štúdium na Fakulte humanitných vied Univerzity Mateja Bela v Banskej Bystrici, kde získal titul Mgr. Bol členom klubu VŠC Dukla Banská Bystrica.

 Športová kariéra 
 Zimné olympijské hry 2006 
Reprezentoval Slovensko na Zimných olympijských hrách 2006 v Turíne.

 Zimné olympijské hry 2010 
Reprezentoval Slovensko na Zimných olympijských hrách 2010 vo Vancouveri. V disciplíne šprintu na 10 km skončil na 7. z celkového počtu 88-tich štartujúcich pretekárov.  V stíhacích pretekov na 12,5 km skončil na 16. mieste z 60-tich pretekárov a v pretekoch na 20 km skončil piaty. 15 km preteky s hromadným štartom dokončil na druhom mieste, čím získal pre Slovensko tretiu medailu na ZOH 2010. 

 Úspechy vo Svetovom pohári 
 Umiestnenie Sezóna Trať Miesto 2. 2009/10 S hromadným štartom  Vancouver 3. 2003/04 Šprint na 10 km  Fort Kent 3. 2003/04 Stíhacie preteky  Brezno-Osrblie 4. 2003/04 S hromadným štartom  Fort Kent 5. 2009/10 Vytrvalostné preteky  Vancouver 5. 2009/10 Vytrvalostné preteky  Antholz-Anterselva 7. 2009/10 Šprint na 10 km  Vancouver 8. 2003/04 Šprint na 10 km  Antholz-Anterselva 10. 2009/10 Stíhacie preteky  Pokljuka 10. 2003/04 Šprint na 10 km  Brezno-Osrblie 11. 2003/04 Šprint na 10 km  Ruhpolding 11. 2002/03 Šprint na 10 km  Östersund

(Pozn.: Do výsledkov Svetového pohára sú zarátané aj výsledky zo Zimných olympijských hier či Majstrovstiev sveta.)

 Tabuľkový súhrn 
 Miesto Šprint Stíhacie preteky Vytrvalostné preteky S hromadným štartom Štafeta Zimné olympijské hry Vancouver 2010 7. 16. 4. 2. 15. Turín 2006 29. 24. 29.  14. Majstrovstvá sveta Phjongčhang 2009 20. 53. 40.  12. Östersund 2008 14. 20. 46. 19. 9. Antholz-Anterselva 2007 83.  38.  15. Hochfilzen 2005 70.  83.  14. Oberhof 2004 74.  49.  10. Chanty-Mansijsk 2003 19. 26. 23.   Pokljuka 2001 68.  74.  18. Oslo Holmenkollen 2000 80.  76.  

 Kontroverzia 
Po skončení športovej kariéry si s manželkou Jankou otvoril tradičnú slovenskú reštauráciu v Štrbe. Podnikanie v pohostinstve však poznamenali aj škandály. Vo svojej kolibe Žerucha ponúkal hosťom jedlo z chráneného zvieraťa, medveďa hnedého. Obsluha reštaurácie reportérom na videu potvrdila, že na získanie medvedieho mäsa stačia kontakty na Správe Tatranského národného parku (TANAPu), ktorej šéfuje právoplatne odsúdený pytliak vlkov. Podľa informácií, ktoré má občianska iniciatíva MY SME LES, predával Hurajt mäso chráneného živočícha bez povolenia Ministerstva životného prostredia.

Ministerstvo životného prostredia potvrdilo, že udeľuje výnimky zo zákazu komerčných činností, kam patrí aj obchodovanie s medvedím mäsom, avšak po splnení všetkých zákonných podmienok. „V súčasnosti ministerstvo neeviduje žiadosť o takúto výnimku. Výnimka sa udeľuje spravidla predávajúcemu, ktorý exemplár predá kupujúcemu,“ uviedlo ministerstvo. Slovenská inšpekcia životného prostredia v stanovisku uviedla, že v danej veci prijala podnet, ktorý bol postúpený príslušnému inšpektorátu na kontrolu.TV noviny - medvedie špeciality bez potrebnej výnimky 

 Referencie 

 Iné projekty 

 Externé odkazy 
 Osobná stránka

Kategória:Slovenskí biatlonisti
Kategória:Slovenskí olympionici
Kategória:Slovenskí strieborní olympijskí medailisti
Kategória:Biatlonisti na Zimných olympijských hrách 2006
Kategória:Biatlonisti na Zimných olympijských hrách 2010
Kategória:Slovenskí strieborní medailisti na univerziáde
Kategória:Pretekári VŠC Dukla Banská Bystrica
Kategória:Absolventi Filozofickej fakulty Univerzity Mateja Bela v Banskej Bystrici
Kategória:Osobnosti z Popradu